laion/Wikipedia-Exotic huggingface dataset:
נזיר (פירושונים)

האם התכוונתם ל... נזיר – אדם הנוטל על עצמו סייגים הקשורים בתענוגות החיים נזיר (יהדות) נזיר (נצרות) נזיר (בודהיזם) הרב הנזיר – כינויו של הרב דוד כהן, עורך אורות הקודש מסכת נזיר – המסכת העוסקת בדיני נזיר ביהדות נזיר – במשחק "מבוכים ודרקונים" כובע הנזיר – פרח ממשפחת הטרופאאוליים.
קונג אנגוו

קוֹנְג אָנְגְווֹ (בסינית מסורתית: 孔安國, בסינית מפושטת: 孔安国, בפין-יין: kǒng ānguó, בערך 156-74 לפנה"ס), המכונה דְזְה-גְווֹ (子國), היה מלומד קונפוציאני, פקיד ממשל בשושלת האן המערבית בסין העתיקה וצאצא של קונפוציוס. הוא כתב את "מסורת אדון קונג על הכתובים הנערצים", פרשנות על גרסת "הטקסט הישן" של הקלאסיקה של המסמכים שכללה גם את טקסט המקור. היצירה אבדה במרוצת השנים, אולם במאה הרביעית הופיע זיוף של טקסט המקור שהופיע בה, והוכר כקלאסיקה קונפוציאנית למשך יותר מאלף שנים. קוֹנְג אָנְגְווֹ היה יליד צ'וּ'פֿוּ במדינת לו, אחת מהרבה ממלכות חצי-אטונומיות בשושלת האן המערבית. הוא היה בנו השני של קוֹנְג ג'ונְג, וצאצא דור אחד-עשר של קונפוציוס. הוא למד את הקלאסיקה של השירים ואת הקלאסיקה של המסמכים מן המלומדים הקונפוציאניים המפורסמים שֶׁן פֵּי ופֿוּ שֶׁנְג. הוא גם שימש מטעם חצרו של הקיסר ווּ מהָאן בתור מומחה הרבצת מוסר (諫大夫), קצין ומושל מחוז, וזכה להערכת הקיסר כמומחה לחמש הקלאסיקות. על פי המסורת, באחרית ימיו כתב את הספרים "לימוד וניתוח המאמרות", "מסורת הטקסט הישן של קלאסיקת כיבוד ההורים" ו"אמרות מבית מדרשו של קונפוציוס". על פי המסורת, הנסיך גונְג מלוּ הרס בניין במתחם משפחת קונג במהלך הרחבת ארמונו, וכמה טקסטים עתיקים התגלו חבויים באחד הקירות, כולל הקלאסיקה של המסמכים. כפי הנראה הם הוסתרו שם כדי להציל אותם משריפת הספרים של הקיסר הראשון. גרסה זו של הקלאסיקה של המסמכים הכילה 16 פרקים יותר ממה שהועבר על ידי פֿוּ שֶׁנְג. מאחר שהטקסטים המוחבאים היו כתובים בכתב החותם העתיק, הגרסה שנתגלתה קיבלה את השם "הטקסט הישן", בעוד שהגרסה של פֿוּ שֶׁנְג קיבלה את השם "הטקסט החדש". קוֹנְג אָנְגְווֹ כתב פרשנות לגרסת הטקסט הישן, בשם "מסורת אדון קוֹנְג על הכתובים הנערצים" (尚書孔氏傳), וההיסטוריון המפורסם סְה-מָה צְ'ייֵן למד ממנו את הטקסט, והתייעץ בו במחקריו על הפרקים שעוסקים בקיסרים הקדומים שון ויו'. ליצירה הייתה הקדמה מאת קוֹנְג. במהלך שושלת האן המזרחית (25-220 לפנה"ס) אבדה "מסורת אדון קוֹנְג על הכתובים הנערצים". ובתקופת שושלת ג'ין המזרחית הופעה לפתע עותק-כביכול של יצירתו של קוֹנְג. המלומד מֵיי דְזֶה הגיש לקיסר יְוֵּ'אן מגִ'ין עותק של גרסת "הטקסט הישן" של הקלאסיקה של המסמכים, כולל הקדמה שלכאורה נכתבה בידי קוֹנְג אָנְגְווֹ. חצר הקיסר קיבלה את הגרסה של מֵיי כאותנטית. בשנת 653, בתקופת שושלת טאנג, הפכה גרסת "הטקסט הישן" שהציג מֵיי דְזֶה לגרסה הרשמית של הקלאסיקה הקונפוציאנית. למרות שמלומדים רבים פקפקו באותנטיות שלה במהלך מאות השנים שלאחר מכן, מעמדה כגרסה רשמית נשמר במשך יותר מאלף שנים, עד תקופת שושלת צ'ינג. כיום הגרסה של מֵיי דְזֶה נחשבת זיוף של היצירה של קוֹנְג אָנְגְווֹ. Declercq, Dominik (1998). Writing Against the State: Political Rhetorics in Third and Fourth Century China. Brill. ISBN 9789004103764. Underhill, Anne P. (2013). A Companion to Chinese Archaeology. Wiley. ISBN 9781118325728. 史记 בפרק 儒林列传. Declercq 1998, p. 169. 孔安國 [Kong Anguo] (in Chinese). Xinhua. 2003-09-24. Retrieved 2013-05-19. 尚書孔氏傳 鲁国曲阜 申培公 伏生 "Kong Anguo". Chinaknowledge.de. Retrieved 2013-05-19. 论语训解 古文孝经传 孔子家语 "Kong Anguo". Chinaknowledge.de. Retrieved 2013-05-19. 孔安國 [Kong Anguo] (in Chinese). Xinhua. 2003-09-24. Retrieved 2013-05-19. Lagerwey (2009). Early Chinese Religion: Part One: Shang through Han (1250 BC-220 AD). Brill. p. 773. ISBN 978-90-04-16835-0. Underhill 2013, p. 454. Declercq 1998, pp. 169-170 Underhill 2013, p. 454.
פארק זריאדיה

פארק "זריאדיה" (ברוסית: Парк Зарядье) הוא פארק עירוני הממוקם ברובע ההיסטורי "זריאדיה" במרכז מוסקבה ליד הכיכר האדומה. הפארק נפתח ב-9 בספטמבר 2017 במעמד נשיא רוסיה ולדימיר פוטין וראש עיריית מוסקבה סרגיי סוביאנין. הפארק נבנה באתר של מלון רוסיה שהיה אחד מבתי המלון הגדולים בעולם לפני שנהרס. בניית הפארק החלה באפריל 2015 והפארק נפתח לציבור בספטמבר 2017 במלאת 870 שנה לעיר מוסקבה. הפארק ממוקם על שטח של 13 הקטאר. המאפיין העיקרי של הפארק הוא שרוב האובייקטים שלו "מוסתרים" מתחת לנוף. כל השטח של הפארק חולק לארבעה אזורי אקלים: יער, ערבה, טונדרה, ומישור הצפה. בפארק אמפיתיאטרון, אולם קונצרטים, מרכז מדיה, מוזיאון תת-קרקעי, מערת קרח, ו"גשר צף" עם נוף לקרמלין. בפארק יש גם 430 מקומות חנייה בחנייה תת-קרקעית. פארק זריאדיה נכלל ברשימת 100 המקומות המדהימים ביותר בעולם של מגזין טיים לשנת 2018 אולם קונצרטים זריאדיה מדיה וקבצים בנושא פארק זריאדיה בוויקישיתוף אתר האינטרנט הרשמי של פארק זריאדיה (ברוסית) פארק זריאדיה, ברשת החברתית פייסבוק פארק זריאדיה, ברשת החברתית אינסטגרם http://time.com/collection/worlds-greatest-places-2018/
טרמונטנה

טרמונטנה (בספרדית: Tramontana) היא מכונית ספורט בתצורת מכונית מרוץ, אשר הוצגה לראשונה בשנת 2005 בתערוכת המכוניות בז'נבה כמכונית קונספט. ייצורה הסדרתי של ה"טרמונטנה" התחיל בשנת 2007 עד היום, על ידי מעצב הרכב "Atelier Tramontana" בעיירה מחוז ז'ירונה. מיוצרים 12 יחידות בשנה. 2 מושבים בטור קריטריונים: פורמולה 1 מנוע מרכזי גוף דגם ה"טרמונטנה" בנוי מיציקת סיבי פחם בתוך גוף הרכב מרכב הדגם בנוי מסיבי פחם ו"חלת דבש" (Honeycomb) תאוצת "טרמונטנה" מ-0 ל-100 קמ"ש היא 3.6 שניות (דגם "Tramontana XTR") מחיר "טרמונטנה R" כ-2,000,000 דולר Tramontana R Tramontana TR Tramontana XTR חופה פתוחה (2 נוסעים) חופה סגורה (2 נוסעים) טרמונטנה טרמונטנה (jalopnik) מדיה וקבצים בנושא טרמונטנה בוויקישיתוף אתר האינטרנט הרשמי של טרמונטנה טרמונטנה דגם XTR (3:00 דקות), יו-טיוב טרמונטנה דגם XTR (3:53 דקות), יו-טיוב טרמונטנה דגם R (4:40 דקות), יו-טיוב טרמונטנה (7:29 דקות), יו-טיוב טרמונטנה (4:45 דקות), יו-טיוב טרמונטנה (4:24 דקות), יו-טיוב טרמונטנהultimatecarpage.com/car/3168 טרמונטנהautobild.es/noticias/tramontana-xtr טרמונטנה tramontanacorp טרמונטנה- מפרט ומחיר topspeed.com/cars/tramontana Tramontana Reviews, Specs & Prices - Top Speed טרמונטנה R ultimatecarpage.com/car/4088/a.d.-Tramontana-R ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טרמונטנה".
אייל בלום

אייל בלום (1974) הוא פוליטיקאי ובוטנאי ישראלי שכיהן כראש המועצה האזורית הערבה התיכונה משנת 2012 ועד התפטרותו ב-2021. אייל בלום נולד בשנת 1974 במושב חצבה שבערבה תיכונה להורים ממייסדי המושב אשר הגיעו מעין גב ומחדרה. בצעירותו למד בבית הספר האזורי "שיטים" ושימש כמדריך בשנת שירות מטעם תנועת המושבים. במסגרת השירות הצבאי שירת כלוחם בסיירת צנחנים ולימים בצוות הראשון שהקים את יחידת אגוז. כמו כן לחם במלחמת לבנון השנייה ועדיין מתנדב לשירות מילואים. לאחר השירות הצבאי השלים קורס מדריכי ידיעת הארץ בחברה להגנת הטבע וכן לימודים לתעודת מדריך מוסמך. כשהשלים את לימודיו שימש כמדריך בבית ספר שדה חצבה. אייל בלום, בעל תואר ראשון במדעי החיים מטעם האוניברסיטה הפתוחה, השלים בהצטיינות לימודי תואר שני בביוטכנולוגיה מטעם האוניברסיטה העברית בירושלים ומכון וולקני כשנושא המחקר היה גנטיקה של תכונות כמותיות בצמחים. בשנת 2007 השלים את לימודי הדוקטורט במכון ויצמן למדע בנושא גנטיקה התפתחותית של הצמח. במהלך שנת 2008, לאחר פוסט דוקטורט במרכז לביוטכנולוגיה- הפקולטה לחקלאות באוניברסיטה העברית, נקרא לשוב לערבה למלא תפקיד ציבורי כמרכז משק מושב חצבה. בהמשך, לאחר שכיהן כמרכז משק מונה למנכ"ל החברה לפיתוח ובניין בערבה (החברה הכלכלית). במערכת הבחירות שנערכו בערבה התיכונה ב-4 בדצמבר 2012, זכה ברוב של 41.4% מקולות המצביעים ונבחר לראש המועצה האזורית ערבה תיכונה וסממן מרכזי של "מהפך דורי"- בלום הוא הראשון מבני הערבה שגדלו והתחנכו במקום שנבחר לראש הרשות. בלום החליט לעזוב את הפעילות המחקרית לטובת עשייה ציבורית למען פיתוח וקידום הערבה התיכונה ואנשיה. אייל נשוי לניבה ואב לשלושה ילדים, מתגורר במושב עידן בערבה תיכונה. בהמשך השלים לימודי תעודה באוניברסיטת תל אביב - להב לדירקטורים ונושאי משרה בכירים בתאגידים, וכן השלים תואר שני נוסף - בממשל, בהתמחות במדיניות ומנהל ציבורי, במרכז הבינתחומי הרצליה. בשנת 2013 זכתה משפחת בלום המורחבת בפרס יגאל אלון ל"מעשה מופת חלוצי". הפרס מוענק מדי שנה מאז 1982 מטעם עמותת דור הפלמ"ח ליחיד, לגוף או לארגון על מפעל או מעשה שהם מופת למעשה חלוצי ותרומה ליצירה ולחברה בישראל. בראשית דרכו כראש המועצה נאלץ בלום להתמודד עם משבר משמעותי בערבה- 'משבר הפלפלים' - הגידול המרכזי בערבה, שנבע מהתרסקות הרובל הרוסי והנפילה בשער החליפין של היורו ביחס לשקל. כשהשוק הרוסי ריכז 70% מהיצוא החקלאי של הערבה. יחד עם הוועדה החקלאית בערבה ומו"פ (מחקר ופיתוח) ערבה תיכונה וצפונית, קידם בלום תוכנית להרחבת סל הגידולים בערבה והשנה (2017) חל לראשונה מאז תחילת המשבר גידול בשטחי גידול הפלפלים בערבה. בתקופת כהונתו כאיש ציבור הביא יחד עם JNF ארצות הברית להקמת ההרחבות הקהילתיות הראשונות בערבה תיכונה. במקביל לפעולות להרחבת שבעה היישובים הקיימים בערבה, מקדם בלום את הקמת היישוב השמיני בערבה תיכונה- עיר אובות, כחלק מחזון הרחבת ההתיישבות בערבה תיכונה. בנוסף, פעל ראש המועצה אייל בלום להקמת מפעלי התעשייה הראשונים באזור התעשייה המתרחב בספיר, בו פועלים בימים אלו : חברת 'אמורפיקל' בבעלות  יוסי בן מערבה תיכונה לייצור סידן אמורפי שחתמה בתחילת השנה על הסכם יצוא ראשון מישראל לסין של תרופות, מפעל 'גלבוע תעשיות' -שלוחה דרומית למפעל המשגשג מהגלבוע ליצור ועיבוד שבבי, מפעל ד"ר גרין לייצור תושבי תזונה טבעיים, משרדים פרטיים וכדומה. בלום הוא ממקימי המכינות הקדם צבאיות למנהיגות בערבה - בחצבה, בפארן ובעין יהב. מדיה וקבצים בנושא אייל בלום בוויקישיתוף אתר המועצה האזורית מו"פ ערבה תיכונה וצפונית - תמר
מודי מאור

מודי מאור (נולד ב-27 ביוני 1985) הוא מאמן כדורסל ישראלי המאמן את נגסאקי ולקה מהליגה היפנית בכדורסל. מאור נולד בארצות הברית ועלה לארץ בשנת 1992. גדל בהרצליה ואף שיחק בקבוצת הנוער של בני הרצליה. מאור שירת כקצין קרבי בחיל האוויר והגיע לדרגת סרן. לאחר שהשתחרר מצה"ל אימן במחלקת הנוער של עירוני קריית אונו. בעונות 2012/2013–2013/2014 שימוש כעוזר מאמן בהפועל חולון תחת המאמנים דן שמיר וליאור ליובין. בעונת 2014/2015 עבר עם ליובין למכבי אשדוד באר טוביה, ולאחר פיטוריו של ליובין המשיך במועדון תחת צביקה שרף. והחזיק באותו תפקיד גם בעונת 2015/16 כאשר הקבוצה אף הגיעה לגמר גביע המדינה. בקיץ 2016 מונה כעוזר מאמן בהפועל ירושלים, תחת סימונה פיאניג'אני והיה חלק בהעפלת הקבוצה לחצי גמר היורוקאפ ובזכייה באליפות ישראל בכדורסל לעונת 2016/2017. את עונת 2017 פתח כעוזרו של פוטיס קציקאריס בהפועל ירושלים. בנובמבר 2017 מונה כמאמן ראשי של הפועל ירושלים לאחר פיטוריו של פוטיוס קציקאריס מאימון הקבוצה. ב-22 בפברואר 2018 פוטר מתפקידו כמאמנה הראשי של הפועל ירושלים, והמאמן עודד קטש החליפו. ב-2019 הצטרף לעונה אחת לדן שמיר כעוזר מאמן בניו זילנד ברייקרס. בדצמבר 2019 האריכה הקבוצה את חוזהו בקבוצה עד לתום עונת 2021/2022. בהמשך הפך למאמנה הראשי של הקבוצה, וסיים את תפקידו בתום עונת 2023/2024. החל מעונת 2024/2025 יאמן את נגסאקי ולקה מהליגה היפנית הראשונה.[דרוש מקור] בין השנים 2015–2017 שימש כסקאוט נבחרת ישראל בכדורסל. לפני כן שימש כעוזר מאמן בנבחרת העתודה של דן שמיר וכן שימש בתפקידים שונים בנבחרות הצעירות של איגוד הכדורסל. אריה ליבנת, מי אתה מודי מאור: גאון כדורסל או פיתרון זמני?, באתר הארץ, 10 בנובמבר 2017 דותן מלאך, ‏"התאכזבתי בענק מהאנשים בירושלים, שהבטיחו לי דברים והתהפכו", בעיתון מקור ראשון, 13 ביולי 2018 רועי כהן, ‏שב לבירה: עודד קטש מונה למאמנה של הפועל ירושלים, באתר ערוץ הספורט, 22 בפברואר 2018 תוקע יתד: דן שמיר יישאר ברייקרס עד 2022, באתר ערוץ הספורט, 17 בדצמבר 2019
היספנו-סואיזה J12

היספנו-סואיזה J12 (בספרדית: Hispano-Suiza J12) היא מכונית סלון אשר יוצרה על ידי חברת ההנדסה והרכב "Hispano-Suiza" הספרדית בין השנים 1931–1938. סך הכול יוצרו 114 יחידות. בבניית גוף הרכב השתתפה חברת "Coachbuilder". תאוצת דגם "היספנו-סואיזה J12" מ-0–60 מייל (0–96.5 ק"מ) היא 12 שניות (לדגם מנוע 9,424 סמ"ק). סלון – 4 דלתות קופה – 2 דלתות קבריולה – 2 דלתות קבריולה – 4 דלתות היספנו-סואיזה J12, קבריולה, 2 דלתות היספנו-סואיזה J12, קבריולה, 4 דלתות, שנת 1933 היספנו-סואיזה J12, קבריולה, 4 דלתות, שנת 1931 היספנו-סואיזה J12, דגם סדאן, 4 דלתות היספנו-סואיזה J12, סדאן-קופה, 2 דלתות, שנת 1935 היספנו-סואיזה J12 היספנו-סואיזה J12 - מבט למנוע היספנו-סואיזה J12 קבריולה, 2 דלתות, שנת 1933 היספנו-סואיזה J12, שנת 1933 היספנו-סואיזה J12, קופה, 2 דלתות, שנת 1934 היספנו-סואיזה J12 היספנו-סואיזה J12, סדאן-קופה, 2 דלתות, שנת 1935 היספנו-סואיזה J12 – תמונות (coachbuild.com/2/index.php/encyclopedia) מדיה וקבצים בנושא היספנו-סואיזה J12 בוויקישיתוף היספנו-סואיזה J12 (0:44), יו-טיוב היספנו-סואיזה J12 (0:50), יו-טיוב היספנו-סואיזה J12 קבריולה (3:48 דקות), יו-טיוב היספנו-סואיזה J12 (1:20), יו-טיוב Kimes, Beverly Rae, ed. (1990). "Hispano-Suiza". The Classic Car. Des Plaines, IL US: Classic Car Club of America. pp. 641–651. ISBN 0-9627868-0-2. LCCN 90084421. עיצוב היספנו-סואיזה J12 היספנו-סואיזה J12 "היספנו-סואיזה J12 – היסטוריה היספנו-סואיזה J12 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "היספנו-סואיזה J12".
נסים דוד עזראן

הרב נסים דוד עזראן (כ"ח בכסלו ה'תרע"א, 29 בדצמבר 1910 - ג' באדר ה'תשמ"ד, 6 בפברואר 1984) היה מייסד וראש ישיבת בית שמואל בירושלים ויקיר העיר ירושלים[דרושה הבהרה]. נולד ביפו לרב שמואל עזראן, אב בית הדין של העדה המערבית בירושלים ולריקה בן יאיר. סבו מצד אביו הוא הרב מרדכי עזראן שעלה ארצה עם בנו, הרב שמואל, ממראכש שבמרוקו. בשנת ה'תרפ"א עבר להתגורר עם אביו ומשפחתו בירושלים, שם החל ללמוד בישיבת פורת-יוסף בעיר העתיקה בירושלים רבותיו שם היו הרב יעקב עדס והרב עזרא עטייה. בשנת ה'תרצ"ג נישא לאביגיל, בתו של הרב יוסף שלוש. בשנת ה'תש"ד היה בין המועמדים לרבה הראשי הספרדי של חיפה לאחר פטירת הרב אליהו ריינה. בשנת ה'תש"ז נשלח על ידי הראשון לציון הרב בן-ציון מאיר חי עוזיאל לשמש כרב בראשון לציון, שם שימש כרב העדה הספרדית ובני עדות המזרח, כמו כן לימד כר"מ בתלמוד תורה "מקור חיים" בעיר. בשנת ה'תש"י מונה מטעם הרבנות הראשית לרב העיר התחתית בחיפה ולימד בה בישיבות שונות. לאחר פטירת אביו בשנת ה'תשט"ז חזר לירושלים. לאחר פטירת הרב מרדכי מיוחס, ראש השוחטים בירושלים, נבחר לשמש תחתיו כחבר לשכת הרבנות בעיר. עסק בהוראת איסור והיתר במשחטות, וערך סיורים קבועים בנושאי כשרות והשגחה בשחיטה. נמנה עם פעילי העדה המערבית בירושלים. נודע כדרשן, ובמשך שנים רבות שימש כשוחט וכמוהל. בשנת ה'תשכ"ו ייסד את ישיבת "בית שמואל" בשכונת אוהל משה בירושלים על שם אביו, שמטרתה הייתה הכשרת רבנים ודיינים, בשיטת הלימוד שהנהיג החיד"א. בישיבה זו העמיד תלמידים רבים, רבני שכונות וראשי קהילות בתפוצות, ראשי ישיבות, שוחטים ומוהלים. לצד הישיבה ייסד כולל ערב לאברכים וכולל ליל שישי. בין השאר למדו שם הראשון לציון הרב יצחק יוסף, הרב דוד חי אבוחצירא, הרב אלעזר אבוחצירא, ועוד תלמידי חכמים ודיינים. בין התלמידים הרבים שהסמיך לרבנות נמנים: הרב שלמה שלוש, הרב שלום נגר, הרב שמעון גרשון רוזנברג ועוד. בשנת 1983 רכש מגרש בשכונת הר נוף שבירושלים, לשם העברת מתחם הישיבה אליו, אך לא זכה לעשות זאת בחייו. הלך לעולמו בירושלים בג' באדר א' ה'תשמ"ד. מחליפו כראש הישיבה הוא הרב יעקב ועקנין. על שמו רחוב הרב ניסים ד. עזראן בירושלים. לרב עזראן בן ושבע בנות. בנו, הרב שלום אליהו עזראן (נפטר ב-ה'תשפ"א, 2020), שימש כרב בקהילות הספרדים בסן פרנסיסקו שבארצות הברית. בנותיו - הרבנית צביה אליהו, נישאה לרב מרדכי אליהו, עורכת הדין מלכה זקלר-עזראן, פרופסור דינה פלפל, אשת השופט יהושע פלפל, אורה איש רן, אשת הרב המחנך שלמה איש רן; אסתר רזיאל, המחנכת נאוה ועקנין והמחנכת רונית בן-ברוך, אשת הרב נחמיה בן ברוך רם ביב"ע נתניה. אחד מנכדיו הוא רבה הראשי של צפת, הרב שמואל אליהו. שמעון ואנונו, "ארזי הלבנון: אנציקלופדיה לגאוני וחכמי יהדות ספרד והמזרח", חלק ג' עמ' 1724–1725 דוד תדהר (עורך), "הרב נסים דוד עזראן", באנציקלופדיה לחלוצי הישוב ובוניו, כרך י (1959), עמ' 3620 רב בעיר התחתית בחיפה, הד המזרח, 21 באפריל 1950. נסים דוד עזראן, באתר "החכם היומי" רחוב הרב ניסים ד. עזראן, באתר עיריית ירושלים הרב שמואל אליהו, החזון של סבתא אביגיל, באתר פנימה, ‏י"ג בסיון תשע"ו, 19/06/16(הקישור אינו פעיל)
נבחרת גביע הפדרציה של אוקראינה

נבחרת גביע הפדרציה של אוקראינה היא נבחרת הטניס של אוקראינה המשחקת בגביע הפדרציה העולמי ומורכבת משחקניות הטניס הבכירות שלה. הנבחרת משחקת בגביע הפדרציה החל משנת 1993. הנבחרת הגיע לרבע הגמר פעמיים. נכון לשנת 2022 שיחקה אוקראינה מאז תחילת השתתפותה בגביע הפדרציה 99 משחקים בינלאומיים, בהם ניצחה 57 מפגשים. הדירוג הנוכחי של נבחרת אוקראינה בדירוג נבחרות הנשים של גביע הפדרציה, הוא המקום ה-18 בעולם, נכון ל-15 באפריל 2024, ללא שינוי לעומת דירוג קודם. 2002 : אזור אירופה/אפריקה 2003 : אזור אירופה/אפריקה 2004 : אזור אירופה/אפריקה 2005 : אזור אירופה/אפריקה 2006 : אזור אירופה/אפריקה 2007 : בית עולמי ב' 2008 : בית עולמי ב' 2009 : בית עולמי ב' 2010 : רבע גמר 2011 : בית עולמי ב' 2012 : בית עולמי ב' 2013 : בית עולמי ב' 2014 : אזור אירופה/אפריקה 2015 : אזור אירופה/אפריקה 2016 : אזור אירופה/אפריקה 2017 : בית עולמי ב' 2018 : בית עולמי ב' 2019 : אזור אירופה/אפריקה 2020-21 : אזור אירופה/אפריקה 2022 : משחקי הגמר מדיה וקבצים בנושא נבחרת גביע הפדרציה של אוקראינה בוויקישיתוף נבחרת טניס הנשים של אוקראינה - דף הנבחרת מאתר גביע הפדרציה דירוג נבחרות הנשים של גביע הפדרציה באתר הפדרציה הבינלאומית לטניס ערך זה הוא קצרמר בנושא טניס. אתם מוזמנים לתרום לוויקיפדיה ולהרחיב אותו.
ניהל

נִיהָל (מערבית: النهال "א-ניהל" - הרווית צמאון), נקרא גם β בארנבת, הוא הכוכב השני בבהירותו בקבוצת הכוכבים ארנבת עם בהירות נראית מדרגה 2.84. מקור שמו של הכוכב הוא קבוצת כוכבים עתיקה שהייתה מורכבת מהכוכבים ארנב, ניהל, γ בארנבת ו-δ בארנבת, שייצגה קבוצה של 4 גמלים ששותים מים מבריכה. כ-3.9 מעלות מדרום לניהל נמצא הצביר הכדורי M79. ניהל הוא ענק צהוב מסוג ספקטרלי G5 II-III, מסתו מוערכת בכ-3.5 מסות שמש, רדיוסו כ-15 רדיוסי שמש, טמפרטורת פניו היא כ-5,450 קלווין והוא מאיר בעוצמה גדולה פי 150 מעוצמת ההארה של השמש. הספקטרום של הכוכב מראה על שכיחות חריגה של איטריום ושל היסודות הנדירים נאודימיום, פרסאודימיום וסמריום. הסיבה לשכיחות חריגה זו לא ידועה, אך ייתכן שמדובר בפיזור לא אחיד של יסודות שונים באזורים שונים של מעטפת הכוכב כתוצאה של שדות מגנטיים. ראייה נוספת לקיומם של שדות מגנטיים היא קרינת X שנפלטת מהכוכב ומהווה יותר ממיליונית מקרינתו הכוללת. גילו של ניהל מוערך בקרוב לרבע מיליארד שנים והוא כבר סיים את שלב היתוך המימן שבליבתו להליום כך שתהליכי ההיתוך עברו לשכבות חיצוניות יותר, מה שגורם להתקררות ולהתנפחות של הכוכב בדרכו להיות ענק אדום. במרחק זוויתי של כ-2.5 שניות קשת מניהל נמצא כוכב עמום שככל הנראה קשור אליו כבידתית. בהירותו של בן הזוג משתנה בין דרגות 7 ו-11 ובעבר הוא נחשד כמשתנה לוקה, אך לא נראה שיש להשתנות הבהירות מחזוריות סדירה ולא ידוע מהו מנגנון ההשתנות. בשל כך מסווג בן הזוג כחשוד כמשתנה וקיבל את הסימון NSV 2008. ייתכן שלמעשה לא מדובר בכוכב משתנה ובגלל קרבתו לניהל לא ניתן למדוד את בהירותו בצורה אמינה. בשל המרחק הקטן ביניהם והפרש הבהירות לא ידוע הרבה על הכוכב, אך נראה שמדובר בכוכב הסדרה הראשית כתום מסוג ספקטרלי K1 V. ניהל באתר של ג'ים קלר ניהל, בבסיס הנתונים SIMBAD לגרמי שמיים אסטרונומיים SIMBAD: Nihal L. E. Pasinetti Fracassini, L. Pastori, S. Covino & A. Pozzi: Catalogue of Apparent Diameters and Absolute Radii of Stars (CADARS) - Third edition, Astronomy & Astrophysics, vol. 367, p. 521 (2001) במקור נתון הקוטר הזוויתי בשניות קשת. מעבר לרדיוסי שמש באמצעות המרה לרדיאנים, הכפלה במרחק וחלוקה בפעמיים רדיוס השמש L. S. Lyubimkov, D. L. Lambert, S. I. Rostopchin, T. M. Rachkovskaya & D. B. Poklad: Accurate fundamental parameters for A-, F- and G-type Supergiants in the solar neighbourhood, Monthly Notices of the Royal Astronomical Society, Vol. 402, Iss. 2, p. 4, 9 (2010) R. E. Luck & G. G. Wepfer: Chemical Abundances for F and G Luminosity Class II Stars, Astronomical Journal v.110, p.2433 (1995) A. Maggio, G. S. Vaiana, B. M. Haisch, R. A.Stern, J. Bookbinder, F. R. Harnden Jr. & .R. Rosner: Einstein Observatory magnitude-limited X-ray survey of late-type giant and supergiant stars, Astrophysical Journal, Part 1, vol. 348, p. 253 (1990) P. Baize: Catalogue d'étoiles doubles ayant une composante variable, Journal des Observateurs, Vol. 45, p. 154 (1962) General Catalogue of Variable Stars: NSV 2008
גדעון פרחומובסקי

גדעון פרחומובסקי הוא פרופסור מן המניין בפקולטות למשפטים של האוניברסיטה העברית ושל אוניברסיטת פנסילבניה. פרחומובסקי בעל תואר ראשון במשפטים בהצטיינות מהאוניברסיטה העברית משנת 1993, תואר שני מאוניברסיטת ברקלי משנת 1995 ותואר שלישי מאוניברסיטת ייל משנת 1998. עבודת הדוקטורט של פרחומובסקי נכתבה בהנחיית פרופ' איאן איירס, ועסקה בניתוח כלכלי של דיני זכויות היוצרים. התמחה בבית המשפט העליון בלשכת השופט אליהו מצא. תחומי המחקר של פרחומובסקי הם דיני קניין, קניין רוחני, ניירות ערך, זכויות יוצרים, דיני אינטרנט, דיני תאגידים וניתוח כלכלי של המשפט. מאמרים רבים שפרסם בתחום דיני הקניין התפרסמו בכתבי העת המובילים בארצות הברית. מאמר שפרסם עם פרופ' זוהר גושן נבחר כאחד מעשרת המאמרים הטובים בשנת 2006. בשנים 2008–2009 כיהן כנשיא האגודה הישראלית למשפט וכלכלה. פרחומובסקי כיהן כמרצה באוניברסיטת פורדהם, כמרצה מן החוץ באוניברסיטת ייל וכמרצה באוניברסיטת בר-אילן. מכהן כיום כחבר סגל בפקולטה למשפטים באוניברסיטה העברית, ונמנה ממצטייני ההוראה שם לפי סקרי שביעות רצון בשנות הלימודים תשפ״ג, תשפ״ב, תש״ף ותשע״ט. בשנת 2015 זכה במענק חד פעמי של 3 מיליון שקלים חדשים במסגרת חבילת תמריצים ל"אקדמאי חוזר". 1990-1992 - רשימת הדיקן, האוניברסיטה העברית. 1992 - מלגה ע"ש סאם פרידמן לטוען המצטיין במשפט מבוים. 1994-1996 - מלגת פולברייט. 2001 - מלגת אולין, בית הספר למשפטים של אוניברסיטת מישיגן. 2001 - מלגת אולין, בית הספר למשפטים של אוניברסיטת דרום קליפורניה. 2013 - פרס ע"ש מיתר לחוקרים בתחום הקניין הרוחני. 2014 - פרס צלטנר לחקר המשפט. 2021 - פרס חשין למצוינות אקדמית במשפט אברהם בל וגדעון פרחומובסקי, דיני קניין, הגישה הכלכלית למשפט (אוריאל פרוקצ'יה עורך, 2012). Gideon Parchomovsky & Zohar Goshen, The Essential Role of Securities Regulation, 55 Duke L. Rev 711 (2006). The Distortionary Effect of Evidence on Primary Behavior, 124 Harvard Law Review (with Alex Stein). Abraham Bell & Gideon Parchomovsky, Governing Communities by Auction, 80 U. Chi. L. Rev. 1 (2014). Abraham Bell & Gideon Parchomovsky, Reinventing Copyright and Patent, 113 U. Mich. L. Rev. 231 (2014). Abraham Bell & Gideon Parchomovsky, Property Lost in Translation, 80 U. Chi. L. Rev. 515 (2013). Abraham Bell & Gideon Parchomovsky, The Case for Imperfect Enforcement of Property Rights, 160 U. Penn. L. Rev. 1927 (2012). מדיה וקבצים בנושא גדעון פרחומובסקי בוויקישיתוף דף הבית, באתר אוניברסיטת בר-אילן דף הבית, באתר אוניברסיטת פנסילבניה בצמרת העולמית, באתר גלובס, 5 בספטמבר 2007 פרופ' גדעון פרחומובסקי מהפקולטה למשפטים הוא זוכה פרס צלטנר השנה פרחומובסקי גדעון | הפקולטה למשפטים | אוניברסיטת בר-אילן, באתר law.biu.ac.il (ארכיון) Penn Law Faculty: Gideon Parchomovsky, expert on Intellectual Property, Property Law, Information Law, www.law.upenn.edu (באנגלית) פרופ' גדעון פרחומובסקי מהפקולטה למשפטים הוא זוכה פרס צלטנר השנה | אוניברסיטת בר-אילן, באתר www1.biu.ac.il בצמרת העולמית, באתר גלובס, 5 בספטמבר 2007 מצטייני הוראה סגל בכיר, באתר היחידה להוראה ולמידה, האוניברסיטה העברית בירושלים טלי חרותי-סובר, בזכות תגמול חד-פעמי: שיאן השכר הוא פרופסור למשפטים מאוניברסיטת בר אילן, באתר TheMarker‏, 15 במרץ 2017
גביע הפדרציה 2010

גביע הפדרציה 2010 הייתה התחרות ה-48 לנבחרות טניס נשים. היא אורגנה על ידי פדרציית הטניס הבינלאומית. תחרויות אזוריות החלו בפברואר 2010 ומשחק הגמר הסתיים ב-7 בנובמבר 2010. נבחרת איטליה ניצחה במשחק הגמר את נבחרת ארצות הברית וזכתה בגביע בפעם השלישית בתולדות הנבחרת. מתכונת התחרות הייתה זהה למתכונת של העונה הקודמת. כל המפגשים כללו 5 משחקים. בית עולמי א' כלל 8 קבוצות ועוד 8 קבוצות היו בבית עולמי ב'. יתר הקבוצות התחרו בבתים אזוריים (בית אמריקה, בית אסיה/אוקיאניה ובית אירופה/אפריקה). לקראת סיום העונה 4 קבוצות מהבית העולמי א' נפגשו עם 4 קבוצות מבית עולמי ב' על הזכות להתמודד בבית עולמי א' בעונת 2011. בעקבות המשחקים בין 4 נבחרות שהפסידו בשלב הראשון של הבית העולמי א' לבין הקבוצות שניצחו בבית עולמי ב': צרפת נותרה בבית עולמי א' אסטוניה המשיכה לשחק בבית עולמי ב' אוסטרליה, סלובקיה ובלגיה עלו לבית העולמי א' גרמניה, סרביה ואוקראינה ירדו לבית העולמי ב' בנבחרת ישראל השתתפו ציפי אובזילר ושחר פאר. הנבחרת החלה את השתתפותה בבית א' של אזור אירופה/אפריקה א'. הנבחרת סיימה את הבית במקום השלישי ולא המשיכה לשלבים הבאים. נתוני משחק הגמר